बक्सिङ खेलाडी छनोट सुरु
नेपाल बक्सिङ संघले चीनमा हुने १९ औं एसियाली खेलकुदका लागि बक्सिङको प्रारम्भिक छनोट सुरु गरेको छ ।
काठमाडौँ — नेपाल बक्सिङ संघले चीनमा हुने १९ औं एसियाली खेलकुदका लागि बक्सिङको प्रारम्भिक छनोट सुरु गरेको छ ।बुधबार सुरु प्रारम्भिक छनोटअन्तर्गत महिला ५१ केजीमा आर्मीकी मीनु गुरुङले नेपाल बक्सिङ क्लबका दिवाना शेर्मालाई नकआउटका आधारमा पराजित गरिन् । सोही तौलमा आर्मीकै ललिता महर्जनले एपीएफका नीता गोसाईंलाई अंकका आधारमा हराइन् । पुलिसका रीता धरलाले वाग्मती प्रदेशका देनिका राई र वाग्मती प्रदेशका सुस्मा तामाङले आफ्नै प्रदेशकी अस्मिता दुवाललाई आधारमा हराइन् ।पुरुष ५२ केजीमा वाग्मतीका लक्ष्मण राईले आर्मीका जयन्त मैनाली र पुलिसका चन्द्रबहादुर थापाले वाग्मतीका रविन थापालाई अंकका आधारमा हराए । ६३ केजी तौलमा आर्मी ‘ए’का लालु आलेमगरले गण्डकी प्रदेशका सागर परियार र वाग्मतीका निशान दासले सोही प्रदेशका सुलभ मालीलाई अंकका आधारमा हराए ।७५ केजीमा ललितपुरका साजन थिङ तामाङले वाग्मतीका विनिस राई र वाग्मतीका सनिल शाहीले लुम्बिनी प्रदेशका विकास राना मगरलाई हराए ।छनोट प्रतियोगिता शनिबारसम्म चल्ने संघले जनाएको छ ।